
TEISĖJŲ TARYBA
POSĖDŽIO PROTOKOLAS

2026-08-28  Nr. 38P-14-(7.1.1.E)
Vilnius

Posėdis vyko Nacionalinėje teismų administracijoje, posėdžio metu naudojama ZOOM platforma. 
Posėdis įvyko 2026-08-28. 
Posėdžio pradžia 10.00 val.
Posėdžio metu daromi garso ir vaizdo įrašai.
Posėdžio pirmininkė – Lietuvos Aukščiausiojo Teismo pirmininkė, Teisėjų tarybos pirmininkė Danguolė Bublienė.
Posėdžio sekretorė – Nacionalinės teismų administracijos Administravimo skyriaus administratorė Neringa Laurinavičiūtė.
Dalyvavo Teisėjų tarybos nariai: 
Lietuvos Aukščiausiojo Teismo pirmininkė, Teisėjų tarybos pirmininkė Danguolė Bublienė, 
Vilniaus miesto apylinkės teismo pirmininkė, Teisėjų tarybos sekretorė Viktorija Šelmienė,
Lietuvos Aukščiausiojo Teismo teisėja, šio teismo Baudžiamųjų bylų skyriaus pirmininkė Gabrielė Juodkaitė-Granskienė,
Lietuvos vyriausiojo administracinio teismo teisėjas, Teisėjų tarybos pirmininko pavaduotojas Ramūnas Gadliauskas, 
Lietuvos apeliacinio teismo Civilinių bylų skyriaus pirmininkas Tomas Venckus,
Vilniaus apygardos teismo Civilinių bylų skyriaus teisėja Rūta Petkuvienė,
Regionų administracinio teismo pirmininkas Gediminas Užubalis,
Lietuvos Aukščiausiojo Teismo Civilinių bylų skyriaus teisėjas Andžej Maciejevski (ZOOM platforma), 
Lietuvos apeliacinio teismo Baudžiamųjų bylų skyriaus pirmininkas, laikinai einantis teismo pirmininko pareigas, Ernestas Rimšelis,
Kauno apygardos teismo pirmininkas Marius Bartninkas,
Klaipėdos apygardos teismo Civilinių bylų skyriaus teisėjas Aurimas Brazdeikis,
Lietuvos vyriausiojo administracinio teismo pirmininkė Skirgailė Žalimienė,
Šiaulių apylinkės teismo pirmininkas Ernestas Šukys,
Kauno apylinkės teismo Kauno rūmų pirmininkė Sigita Meškauskienė,
Marijampolės apylinkės teismo pirmininko pavaduotojas Aivaras Naujalis.

Nedalyvavo Teisėjų tarybos nariai:
Lietuvos apeliacinio teismo Baudžiamųjų bylų skyriaus teisėjas Justas Namavičius,
Lietuvos Aukščiausiojo Teismo Baudžiamųjų bylų skyriaus teisėjas Artūras Ridikas.


Kiti posėdyje dalyvavę asmenys: 
Lietuvos Respublikos Prezidento vyriausiasis patarėjas Andrius Kabišaitis,
Nacionalinės teismų administracijos direktorė Jurga Greičienė,
Nacionalinės teismų administracijos Administravimo skyriaus vedėja Jovita Ramanauskienė,
Nacionalinės teismų administracijos Strateginio planavimo skyriaus vedėja Jurgita Savickienė,
Nacionalinės teismų administracijos direktoriaus pavaduotoja Vaida Petravičienė,
Klaipėdos apylinkės teismo Klaipėdos rūmų teisėja Laura Kačinskienė,
Klaipėdos apylinkės teismo Klaipėdos rūmų teisėja Jūratė Volčkova.
Kandidatai į Pretendentų į teisėjus atrankos komisijos narius: 
Lietuvos Aukščiausiojo teismo teisėjas Arūnas Budrys,
Lietuvos apeliacinio teismo teisėjas Nerijus Meilutis,
Lietuvos vyriausiojo administracinio teismo teisėjas Ernestas Spruogis, 
Panevėžio apygardos teismo teisėja Rita Dambrauskaitė,
Kauno apygardos teismo Baudžiamųjų bylų skyriaus pirmininkas Algirdas Giedraitis,
Šiaulių apylinkės teismo teisėja Renata Maziliauskienė,
Vilniaus regiono teismo pirmininkė Irmutė Kliučinskienė. 


DARBOTVARKĖ: 
1.	Dėl patarimo Lietuvos Respublikos Prezidentui teisėjų karjeros klausimais (pranešėjas – Andrius Kabišaitis):
1.1.	dėl LEONOROS JAKUBAUSKIENĖS atleidimo iš Alytaus apylinkės teismo Druskininkų rūmų teisėjo pareigų 2026 m. rugsėjo 1 d., savo noru;
1.2.	dėl LAIMUTĖS JOKUBAUSKAITĖS atleidimo iš Regionų administracinio teismo Klaipėdos rūmų teisėjo pareigų 2026 m. spalio 22 d., pasibaigus įgaliojimų laikui;
1.3.	dėl ANDRIAUS IGNOTO atleidimo iš Vilniaus apygardos teismo teisėjo pareigų 2026 m. spalio 28 d., pasibaigus įgaliojimų laikui;
1.4.	dėl teisėjos LAUROS KAČINSKIENĖS perkėlimo iš Klaipėdos apylinkės teismo Klaipėdos rūmų, darbo vieta – Gargždų mieste, į Klaipėdos apylinkės teismo Klaipėdos rūmus, darbo vieta – Klaipėdos mieste;
1.5.	dėl teikimo Lietuvos Respublikos Seimui atleisti ALGIMANTĄ VALANTINĄ iš Lietuvos Aukščiausiojo Teismo teisėjo pareigų 2026 m. spalio 29 d., pasibaigus įgaliojimų laikui;
1.6.	dėl teisėjos JŪRATĖS VOLČKOVOS perkėlimo iš Klaipėdos apylinkės teismo Klaipėdos rūmų, darbo vieta – Gargždų mieste, į Klaipėdos apylinkės teismo Klaipėdos rūmus, darbo vieta – Klaipėdos mieste.
2.	Dėl programos „Teismų centralizuotas aprūpinimas“ 2026 m. I pusmečio sąmatos vykdymo ataskaitos pristatymo (pranešėjas – Ernestas Šukys).
3.	Dėl Teisėjų tarybos nutarimo „Dėl 2027–2029 metų numatomų maksimalių Lietuvos Respublikos valstybės biudžeto asignavimų paskirstymo teismams projekto aprobavimo“ (pranešėjas – Ernestas Šukys).
4.	Dėl Teisėjų tarybos 2025 m. rugpjūčio 29 d. nutarimo Nr.13P-115-(7.1.2.E) „Dėl bylų paskirstymo teisėjams ir teisėjų kolegijų sudarymo taisyklių aprašo patvirtinimo“ pakeitimo“ (pranešėjas – Aurimas Brazdeikis). 
5.	Dėl kandidatų į Pretendentų į teisėjus atrankos komisijos narius rinkimų (pranešėjas – Ramūnas Gadliauskas).
6.	LITEKO 2 situacijos aptarimas (pranešėja – Jurga Greičienė).

Teisėjų tarybos pirmininkė Danguolė Bublienė klausia, ar Teisėjų tarybos nariai turi pasiūlymų dėl darbotvarkės papildymo.
Darbotvarkė papildyta 2 klausimais: 
1. Dėl Teisėjų tarybos 2024 m. spalio 28 d. nutarimo Nr. 13P-153-(7.1.2) „Dėl Teisėjų tarybos nuolatinių komitetų sudarymo“ pakeitimo (pranešėjas – R. Gadliauskas).
2. Dėl žurnalistų informacinės sistemos šaltinių apsaugos (pranešėjas – R. Gadliauskas).  

1. SVARSTYTA. Dėl patarimo Lietuvos Respublikos Prezidentui teisėjų karjeros klausimais (pranešėjas – Andrius Kabišaitis): 
1.1. SVARSTYTA. Dėl LEONOROS JAKUBAUSKIENĖS atleidimo iš Alytaus apylinkės teismo Druskininkų rūmų teisėjo pareigų 2026 m. rugsėjo 1 d., savo noru.
Posėdyje nedalyvauja Alytaus apylinkės teismo teisėja Leonora Jakubauskienė. Teisėja apie posėdį buvo informuota, el. paštu gautas jos prašymas klausimą nagrinėti jai nedalyvaujant, prašymą dėl atleidimo savo noru palaiko. 
Teisėjų tarybos pirmininkė Danguolė Bublienė siūlo balsuoti, kas už tai, kad būtų patarta Lietuvos Respublikos Prezidentui atleisti LEONORĄ JAKUBAUSKIENĘ iš Alytaus apylinkės teismo Druskininkų rūmų teisėjo pareigų 2026 m. rugsėjo 1 d., savo noru. Balsavimo rezultatai: 
už – 15; prieš – 0.
NUTARTA. Patarti Lietuvos Respublikos Prezidentui atleisti LEONORĄ JAKUBAUSKIENĘ iš Alytaus apylinkės teismo Druskininkų rūmų teisėjo pareigų 2026 m. rugsėjo 1 d., savo noru.

1.2. SVARSTYTA. Dėl LAIMUTĖS JOKUBAUSKAITĖS atleidimo iš Regionų administracinio teismo Klaipėdos rūmų teisėjo pareigų 2026 m. spalio 22 d., pasibaigus įgaliojimų laikui. 
Posėdyje nedalyvauja Regionų administracinio teismo Klaipėdos rūmų teisėja Laimutė Jakubauskaitė. Apie posėdį teisėja informuota, telefonu patvirtino, kad posėdyje nedalyvaus.
Teisėjų tarybos pirmininkė Danguolė Bublienė siūlo balsuoti, kas už tai, kad būtų patarta Lietuvos Respublikos Prezidentui atleisti LAIMUTĘ JAKUBAUSKIENĘ iš Regionų administracinio teismo Klaipėdos rūmų teisėjo pareigų 2026 m. spalio 22 d., pasibaigus įgaliojimų laikui.
Balsavimo rezultatai: 
už – 15; prieš – 0.
NUTARTA. Patarti Lietuvos Respublikos Prezidentui atleisti LAIMUTĘ JAKUBAUSKIENĘ iš Regionų administracinio teismo Klaipėdos rūmų teisėjo pareigų 2026 m. spalio 22 d., pasibaigus įgaliojimų laikui.

1.3. SVARSTYTA. Dėl ANDRIAUS IGNOTO atleidimo iš Vilniaus apygardos teismo teisėjo pareigų 2026 m. spalio 28 d., pasibaigus įgaliojimų laikui.
Posėdyje nedalyvauja Vilniaus apygardos teismo teisėjas Andrius Ignotas. Teisėjui apie posėdį pranešta. 
Teisėjų tarybos pirmininkė Danguolė Bublienė siūlo balsuoti, kas už tai, kad būtų patarta Lietuvos Respublikos Prezidentui atleisti ANDRIŲ IGNOTĄ iš Vilniaus apygardos teismo teisėjo pareigų 2026 m. spalio 28 d., pasibaigus įgaliojimų laikui.
Balsavimo rezultatai: 
už – 15; prieš – 0.
NUTARTA. Patarti Lietuvos Respublikos Prezidentui atleisti ANDRIŲ IGNOTĄ iš Vilniaus apygardos teismo teisėjo pareigų 2026 m. spalio 28 d., pasibaigus įgaliojimų laikui.

1.4. SVARSTYTA. Dėl teisėjos LAUROS KAČINSKIENĖS perkėlimo iš Klaipėdos apylinkės teismo Klaipėdos rūmų, darbo vieta – Gargždų mieste, į Klaipėdos apylinkės teismo Klaipėdos rūmus, darbo vieta – Klaipėdos mieste.
Posėdyje dalyvauja Klaipėdos apylinkės teismo Klaipėdos rūmų teisėja (ZOOM platformoje). 
Teisėjų tarybos pirmininkė Danguolė Bublienė siūlo balsuoti, kas už tai, kad būtų patarta Lietuvos Respublikos Prezidentui perkelti LAURĄ KAČINSKIENĘ iš Klaipėdos apylinkės teismo Klaipėdos rūmų, darbo vieta – Gargždų mieste, į Klaipėdos apylinkės teismo Klaipėdos rūmus, darbo vieta – Klaipėdos mieste.
Balsavimo rezultatai: 
už – 15; prieš – 0.
NUTARTA. Patarti Lietuvos Respublikos Prezidentui perkelti LAURĄ KAČINSKIENĘ iš Klaipėdos apylinkės teismo Klaipėdos rūmų, darbo vieta – Gargždų mieste, į Klaipėdos apylinkės teismo Klaipėdos rūmus, darbo vieta – Klaipėdos mieste.

1.5. SVARSTYTA. Dėl teikimo Lietuvos Respublikos Seimui atleisti ALGIMANTĄ VALANTINĄ iš Lietuvos Aukščiausiojo Teismo teisėjo pareigų 2026 m. spalio 29 d., pasibaigus įgaliojimų laikui.
Posėdyje nedalyvauja Lietuvos Aukščiausiojo teismo teisėjas Algimantas Valantinas. Teisėjui apie posėdį pranešta. 
Teisėjų tarybos pirmininkė Danguolė Bublienė siūlo balsuoti, kas už tai, kad būtų patarta Lietuvos Respublikos Seimui atleisti ALGIMANTĄ VALANTINĄ iš Lietuvos Aukščiausiojo Teismo teisėjo pareigų 2026 m. spalio 29 d., pasibaigus įgaliojimų laikui.
Balsavimo rezultatai: 
už – 15; prieš – 0.
NUTARTA. Patarti Lietuvos Respublikos Seimui atleisti ALGIMANTĄ VALANTINĄ iš Lietuvos Aukščiausiojo Teismo teisėjo pareigų 2026 m. spalio 29 d., pasibaigus įgaliojimų laikui.

1.6. SVARSTYTA. Dėl teisėjos JŪRATĖS VOLČKOVOS perkėlimo iš Klaipėdos apylinkės teismo Klaipėdos rūmų, darbo vieta – Gargždų mieste, į Klaipėdos apylinkės teismo Klaipėdos rūmus, darbo vieta – Klaipėdos mieste.
Posėdyje dalyvauja Klaipėdos apylinkės teismo Klaipėdos rūmų teisėja Jūratė Volčkova (ZOOM platforma).
Teisėjų tarybos pirmininkė Danguolė Bublienė siūlo balsuoti, kas už tai, kad būtų patarta Lietuvos Respublikos Prezidentui perkelti JŪRATĘ VOLČKOVĄ iš Klaipėdos apylinkės teismo Klaipėdos rūmų, darbo vieta – Gargždų mieste, į Klaipėdos apylinkės teismo Klaipėdos rūmus, darbo vieta – Klaipėdos mieste.
Balsavimo rezultatai: 
už – 15; prieš – 0. 
NUTARTA. Patarti Lietuvos Respublikos Prezidentui perkelti LAURĄ KAČINSKIENĘ iš Klaipėdos apylinkės teismo Klaipėdos rūmų, darbo vieta – Gargždų mieste, į Klaipėdos apylinkės teismo Klaipėdos rūmus, darbo vieta – Klaipėdos mieste.

2. SVARSTYTA. Dėl programos „Teismų centralizuotas aprūpinimas“ 2026 m. I pusmečio sąmatos vykdymo ataskaitos pristatymo (pranešėjas – Ernestas Šukys).
Bendru sutarimu nutarta pritarti Nacionalinės teismų administracijos vykdomos programos „Teismų centralizuotas aprūpinimas“ 2026 m. sąmatos pirmojo pusmečio vykdymo ataskaitai. 
NUTARTA. Pritarti Nacionalinės teismų administracijos vykdomos programos „Teismų centralizuotas aprūpinimas“ 2026 m. sąmatos pirmojo pusmečio vykdymo ataskaitai.

3. SVARSTYTA. Dėl Teisėjų tarybos nutarimo „Dėl 2027–2029 metų numatomų maksimalių Lietuvos Respublikos valstybės biudžeto asignavimų paskirstymo teismams projekto aprobavimo“ (pranešėjas – Ernestas Šukys).
Bendru sutarimu nutarta priimti Teisėjų tarybos nutarimą „Dėl 2027–2029 metų numatomų maksimalių Lietuvos Respublikos valstybės biudžeto asignavimų paskirstymo teismams projekto aprobavimo“.
NUTARTA. Priimti Teisėjų tarybos nutarimą „Dėl 2027–2029 metų numatomų maksimalių Lietuvos Respublikos valstybės biudžeto asignavimų paskirstymo teismams projekto aprobavimo“.

4. SVARSTYTA. Dėl Teisėjų tarybos 2025 m. rugpjūčio 29 d. nutarimo Nr.13P-115-(7.1.2.E) „Dėl bylų paskirstymo teisėjams ir teisėjų kolegijų sudarymo taisyklių aprašo patvirtinimo“ pakeitimo“ (pranešėjas – Aurimas Brazdeikis).
Bendru sutarimu nutarta priimti Teisėjų tarybos nutarimą „Dėl Teisėjų tarybos 2025 m. rugpjūčio 29 d. nutarimo Nr. 13P-115-(7.1.2.E) „Dėl Bylų paskirstymo teisėjams ir teisėjų kolegijų sudarymo taisyklių aprašo patvirtinimo“ pakeitimo“.
NUTARTA. Priimti Teisėjų tarybos nutarimą „Dėl Teisėjų tarybos 2025 m. rugpjūčio 29 d. nutarimo Nr. 13P-115-(7.1.2.E) „Dėl Bylų paskirstymo teisėjams ir teisėjų kolegijų sudarymo taisyklių aprašo patvirtinimo“ pakeitimo“.

5. SVARSTYTA. Dėl kandidatų į Pretendentų į teisėjus atrankos komisijos narius rinkimų (pranešėjas – Ramūnas Gadliauskas).
	Teisėjų tarybos pirmininkės pavaduotojas Ramūnas Gadliauskas informuoja, kad kandidatų į Pretendentų į teisėjus atrankos komisijos narius rinkimai gali vykti atviru arba slaptu balsavimu. 
	Pasisako kandidatai į Pretendentų į teisėjus atrankos komisijos narius: Lietuvos Aukščiausiojo teismo teisėjas Arūnas Budrys, Lietuvos apeliacinio teismo teisėjas Nerijus Meilutis, Lietuvos vyriausiojo administracinio teismo teisėjas Ernestas Spruogis, Panevėžio apygardos teismo teisėja Rita Dambrauskaitė, Kauno apygardos teismo Baudžiamųjų bylų skyriaus pirmininkas Algirdas Giedraitis, Šiaulių apylinkės teismo teisėja Renata Maziliauskienė, Vilniaus regiono teismo pirmininkė Irmutė Kliučinskienė. 
	Bendru sutarimu nutarta kandidatus į Pretendentų į teisėjus atrankos komisijos narius rinkti slaptu balsavimu.
	Išdalinami balsavimo biuleteniai.
	Skelbiama pertrauka, vyksta slaptas balsavimas.
	Po pertraukos posėdis tęsiamas.
	Balsų skaičiavimo komisijos pirmininkė S. Meškauskienė supažindina su slapto balsavimo rezultatais. S. Meškauskienė informuoja, kad buvo išdalinta 15 balsavimo biuletenių, atidarius urną, rasta 15 biuletenių, iš kurių 15 – galiojantys.
	Daugiausia balsų surinko šie kandidatai:
	Už Lietuvos vyriausiojo administracinio teismo pirmininko pavaduotoją Ernestą Spruogį balsavo 10 Teisėjų tarybos narių.
	Už Lietuvos Aukščiausiojo Teismo teisėją Arūną Budrį balsavo 9 Teisėjų tarybos nariai.
	Už Panevėžio apygardos teismo teisėją Ritą Dambrauskienę balsavo 8 Teisėjų tarybos nariai.

	Teisėjų tarybos pirmininkė Danguolė Bublienė siūlo balsuoti, kas už tai, kad būtų priimtas Teisėjų tarybos nutarimas „Dėl teisėjų skyrimo Pretendentų į teisėjus atrankos komisijos nariais“.
	Balsavimo rezultatai: 
už – 15; prieš – 0; susilaikė – 0.
	NUTARTA. Priimti Teisėjų tarybos nutarimą „Dėl teisėjų skyrimo Pretendentų į teisėjus atrankos komisijos nariais“.

	6. SVARSTYTA. Dėl Teisėjų tarybos 2024 m. spalio 28 d. nutarimo Nr. 13P-153-(7.1.2) „Dėl Teisėjų tarybos nuolatinių komitetų sudarymo“ pakeitimo. 
	Teisėjų tarybos pirmininkės pavaduotojas Ramūnas Gadliauskas siūlo pakeisti  Teisėjų tarybos 2024 m. spalio 28 d. nutarimo Nr. 13P-153-(7.1.2) „Dėl Teisėjų tarybos nuolatinių komitetų sudarymo“ 3.1 ir 3.4. papunkčius ir išdėstyti juos taip:
„3.1. Biudžeto ir investicijų komitetas:
 Ernestas Šukys (komiteto koordinatorius);
 Gediminas Užubalis (pavaduojantis koordinatorius);
 Marius Bartninkas;
 Danguolė Bublienė;
 Aurimas Brazdeikis;
 Rūta Petkuvienė;
 Artūras Ridikas;
 Ernestas Rimšelis;
 Viktorija Šelmienė;
 Skirgailė Žalimienė.

3.4. Mokymų ir tarptautinių ryšių komitetas: 
Skirgailė Žalimienė (komiteto koordinatorius);
Justas Namavičius (pavaduojantis koordinatorius);
Marius Bartninkas;
Gabrielė Juodkaitė-Granskienė;
Andžej Maciejevski;
Aivaras Naujalis;
Ernestas Rimšelis.“.

	Bendru sutarimu nutarta pritarti Teisėjų tarybos 2024 m. spalio 28 d. nutarimo Nr. 13P-153-(7.1.2) „Dėl Teisėjų tarybos nuolatinių komitetų sudarymo“ pakeitimui.
NUTARTA. Priimti Teisėjų tarybos nutarimą „Dėl Teisėjų tarybos 2024 m. spalio 28 d. nutarimo Nr. 13P-153-(7.1.2) „Dėl Teisėjų tarybos nuolatinių komitetų sudarymo“ pakeitimo“.

	7. SVARSTYTA. Dėl žurnalistų informacinės sistemos šaltinių apsaugos. (pranešėjas – R. Gadliauskas).  
	Nacionalinė teismų administracija pateikė gautą informaciją iš Žurnalistų profesionalų asociacijos dėl žurnalistų informacijos šaltinių apsaugos ir pateikė pasiūlymą Teisėjų tarybai atkreipti teismų dėmesį į žurnalistų informacijos šaltinių apsaugai taikomą specialų teisinį reguliavimą ir šiuos klausimus (žurnalistų informacijos šaltinių apsaugos, teisės ribojimų sąlygų, procesinės apsaugos) įtraukti į baudžiamąsias bylas nagrinėjančių teisėjų mokymus. Jei Tarybos nariai pritartų šiems pasiūlymams, Nacionalinė teismų administracija parengtų ir išplatintų teismams atitinkamą informacinį pranešimą bei būtų papildomos atitinkamos mokymo programos.
	Protokoliniu nutarimu pritarta siūlymams.  
	Pavesta Nacionalinei teismų administracijai parengti ir išplatinti teismams atitinkamą informacinį pranešimą bei papildyti atitinkamas mokymo programas.
	TT nutarta bendru sutarimu.


8. SVARSTYTA. LITEKO 2 situacijos aptarimas (pranešėja – Jurga Greičienė).
Išklausyta informacija.

Posėdis baigtas.
Posėdžio pabaiga 12.33 val. 

Kitas eilinis Teisėjų tarybos posėdis planuojamas 2026 m. rugsėjo 25 d.

Posėdžio pirmininkė							Danguolė Bublienė

Posėdžio sekretorė 							Neringa Laurinavičiūtė

